E e tlhabang ele phefo, e ne e le ya go omisa mabele le dijwalo tse dingwe. Ka malatsi a mangwe se a tle se we serame, go sa itsiwe gore se tswa kae, se dirwa ke eng. E re se gaketse se tlhaba, Motswana a re phefo e tswa borwa. 13 Kwa tshimologong ya lekgolo la bo16 la dingwaga, sengwe gape se se neng sa thusa gore lesedi la dithuto tsa boammaaruri le phatshime, ke tshwetso e e neng ya tsewa ke banna bangwe ba ba pelokgale ya go ranolela Lefoko la Modimo mo dipuong tse di neng di tlwaelegile ka nako eo. Baranodi ba le bantsi ba ne ba tsenya matshelo a bone mo kotsing ka go dira tiro eno. Baruti ba ne ba galefisiwa ke kgang eno. Ba ne ba tshaba gore fa motho yo o obamelang Modimo a na le Baebele a ka senola dithuto tsa bone tsa maaka! E rile Baebele e nna gone ka dipuo tse dingwe, batho ba ne ba e wela godimo ba e bala. Fa ba ntse ba e bala ba ne ba simolola go botsa dipotso tseno: ‘Pakatori e kwadilwe kae mo Baebeleng? Ke kae mo Baebeleng mo gotweng baruti ba tshwanetse go duelwa fa ba fitlha motho? Mme gotweng ka bomopapa le bakadinale?’ Baruti ba ne ba galefile e bile ba tsaya gore ba tlontlolotswe. Mo go bone, go ne go sa tshwanela gore ba botsolodiwe! Baruti ba ne ba tsaya kgato. Batho ba ne ba latofadiwa ka bokgelogi ka gonne ba ne ba gana dithuto tsa kereke, tse dingwe tsa tsone di neng di theilwe mo difilosofing tsa banna ba ba neng ba tshela pele Jesu Keresete a tsholwa e bong Aristotle le Plato. Baruti ba ne ba ba atlholela loso, mme Puso e ne ya bolaya batho bao. Baruti ba ne ba batla gore batho ba se ka ba tlhola ba bala Baebele le gore ba se ka ba tlhola ba ba botsolotsa. Ka tsela nngwe, leano leno la bone le ne la bereka. Le fa go ntse jalo, batho bangwe ba ba pelokgale ga ba a ka ba itetla go tshosediwa ke Babelona yo Mogolo. Ba ne ba setse ba utlwile bontlhanngwe jwa boammaaruri jwa Lefoko la Modimo, mme ba ne ba batla go utlwa mo go oketsegileng! Seno se ne sa simolola ditiragalo tse di neng di tla dira gore batho ba gololwe mo bodumeding jwa maaka.